སྐུ་ངོ་རྒྱ་ལོ་དོན་འགྲུབ་ནི་བོད་མི་མང་གི་ཁྲོད་ནས་བོད་སྤྱི་པའི་ལས་དོན་ཐོག་སྐུ་ལས་ཚད་མེད་བསྐྱོན་པའི་བྱས་རྗེས་ཅན་ཞིག་རེད།ཁོང་གིས་བོད་སྤྱི་པའི་དོན་དུ་དྲག་པོའི་ཐོག་ནས་ལས་འགུལ་སྤེལ་ན་ཨེ་དྲགའཇམ་པའི་ཐོག་ནས་ལས་འགུལ་སྤེལ་ན་ཨེ་དྲགཐབས་ཤེས་གང་འདྲ་ཞིག་གི་ཐོག་ནས་བྱེད་དགོས་ཀྱང་གནང་སྟེ་སྐུ་ལས་ཚད་མེད་བསྐྱོན་མཁན་ཞིག་ཡིན།ཁོང་གིས་སྐུ་ལས་བསྐྱོན་པའི་བརྒྱུད་རིམ་དེ་དག་དེབ་འདིའི་ནང་དུ་གསལ་པོར་འཁོད་ཡོད་ངེས་རེད།བོད་ཀྱི་བསྟན་སྲིད་མི་རིགས་དང་བཅས་པའི་དོན་དུ་མཛད་རྗེས་བཞག་པའི་མི་སྣ་ཁོང་ནི་ད་ལྟའི་ལོ་རྒྱུས་ཀྱི་གནས་སྟངས་རྐྱང་པ་མ་ཡིན་པར།མ་འོངས་པའི་མི་རབས་ཀྱི་ཁྲོད་དུའང་ཁོང་གི་མཛད་རྗེས་གནས་ཐུབ་པ་ཞིག་བྱ་དགོས་པ་དེ་གལ་ཆེན་པོ་རེད།སྐུ་ངོ་ཁོང་ཤིན་ཏུ་དགུང་ལོ་བགྲེས་པོར་ཕེབས་ཟིན་ཡོད་ཀྱང་ད་དུང་ཡང་ཚོགས་འདུ་ཆེ་ཁག་མང་ཆེ་བ་ལ་གདན་འདྲེན་ཞུས་པ་བཞིན་ཕེབས་ཏེ་བཀའ་སློབ་གནང་གི་ཡོད།དཔེར་ན།ལྔ་དང་ལྔ་བཅུའི་ཚོགས་འདུར་ཕེབས་པའི་སྐབས་སྤྱན་གྱིས་གསལ་པོར་མི་གཟིགས་པ་དང་སྙན་གྱིས་ཡག་པོ་གསན་གྱི་མི་འདུག་ནའང་སྐུ་ལས་བསྐྱོན་ནས་སེམས་ཤུགས་ཆེན་པོས་བཀའ་སློབ་གནང་གི་འདུག